**Výročná správa Rady školy pri ZŠ s MŠ Klin za rok 2023**

1. **Pôsobnosť a poslanie Rady školy**

Rada školy (RŠ) je zriadená podľa § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a vyhlášky Ministerstva školstva Slovenskej republiky č. 291/2004 Z .z. , ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

RŠ pri ZŠ s MŠ  Klin začala svoju pôsobnosť na **Ustanovujúcom zasadnutí Rady školy, ktoré sa konalo dňa** **24.06.2021** v ZŠ v Kline. Otvorenie a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj starosta obce p. Karol Revaj. Funkčné obdobie orgánu školskej samosprávy je podľa § 24 ods. 16 zákona č. 596/2003 Z. z. štyri roky a končí dňa **23.06.2025.**

**3. Zloženie RŠ :**

## Za členov Rady školy pri ZŠ s MŠ Klin boli zvolení a delegovaní

nasledovní zástupcovia:

## **a) za pedagogických zamestnancov:** 1.Mgr. Renáta Prisažná

2.Mgr. Soňa Feniková

**b) za nepedagogických zamestnancov:** 1. Dana Svetlošáková

**c) za rodičov:** 1. Mária Katráková

2. Mária Katráková

Erika Košútová ( od 3.7.2023 )

3. Bc. Andrea Laššáková Kekeľáková

4. Bc. Michaela Kviateková

**d) delegovaní zástupcovia obce:** 1. Dušan Gonšenica

2. Ing. Michal Kosmeľ

3. Dávid Mišek

4. Pavol Večerek

Predsedom RŠ pri ZŠ s MŠ Klin je Mgr. Renáta Prisažná.

Podpredsedom RŠ pri ZŠ s MŠ Klin je Mgr. Soňa Feniková.

**4. Činnosť Rady školy:**

Rada školy sa schádza podľa potreby, najmenej však 3-krát ročne. Pracuje

podľa navrhnutého štatútu. **Na zasadnutí rady školy dňa 11.10.2021 členovia rady školy jednohlasne schválili zmenu Štatútu rady školy pri ZŠ s MŠ Klin , ktorá sa týkala článku 6, bodu 5, že sa rada školy bude schádzať podľa potreby, najmenej však 3- krát ročne.**

V uplynulom kalendárnom roku prebehlo zasadnutie RŠ 3-krát.

**Prvé zasadnutie** sa konalo **dňa 13.03.2023.**

Predseda RŠ oboznámil členov RŠ s Výročnou správou Rady školy pri ZŠ s MŠ Klin za rok 2022. Správa obsahovala:

* pôsobnosť a poslanie Rady školy
* zloženie RŠ
* prehľad činností vykonávaných v kalendárnom roku
* ďalšie údaje

Správa je prístupná u predsedu RŠ, u zriaďovateľa, v sídle RŠ a na internetovej stránke školy.

Riaditeľka školy , Mgr. Alexandra Jaňáková, oboznámila členov RŠ s výchovno-vzdelávacími výsledkami za 1. polrok školského roku 2022/2023. ZŠ s MŠ Klin navštevuje k 13.3.2023 328 žiakov ( z toho 6 študujú v zahraničí ), ktorých vyučuje 24 učiteľov. ŠKD navštevuje 58 žiakov 1. – 3. ročníka v 2 oddeleniach. Poplatok od rodičov za ŠKD bol od 1. 1. 2023 zvýšený na 12 € mesačne.

Na škole je momentálne 29 začlenených žiakov. Venuje sa im 1 špeciálna pedagogička a 10 asistentiek učiteľa.

Učivo 1. polroka zvládli žiaci podľa tematických výchovno-vzdelávacích plánov. Vedomosti a zručnosti žiakov sú vzhľadom na zloženie tried na priemernej úrovni.

Ekonómka školy, p. Mária Katráková, predniesla Správu o čerpaní financií z rozpočtu školy v roku 2022 a oboznámila členov s rozpočtom na rok 2023. Informovala o Pláne obnovy, kde sa dajú zaslať žiadosti na dotáciu elektrickej energie a tuhého paliva.

Riaditeľka školy , Mgr. Alexandra Jaňáková, informovala členov RŠ o prebiehajúcich a pripravovaných aktivitách – Deň a noc v rozprávke, Klokan – matematická súťaž pre žiakov 3.-9. ročníka, Hviezdoslavov Kubín, Testovanie 9, Modrý deň, Deň Zeme, Zber papiera, Zápis do 1. ročníka, Čistá obec, Deň matiek, ZRPŠ, Plavecký výcvik pre žiakov 3. a 4. ročníka, Deň detí, súťaže, výlety, divadelné predstavenie a exkurzie... Krúžková činnosť na škole prebieha podľa plánov.

Informovala ďalej o pohľadávke vo výške 246 €, ktorú má voči ZŠ s MŠ Klin TJ Tatran Klin, písomná informácia bola zaslaná aj zriaďovateľovi.

**Druhé zasadnutie** sa konalo **03.07.2023.**

V dňoch 25. – 27. apríla 2023 sa uskutočnil prezenčnou formou zápis detí do 1. ročníka za osobnej účasti žiakov a rodičov. Zapísaných bolo 51 detí , do 1. ročníka nastúpi 46 detí,5 detí pokračuje v predprimárnom vzdelávaní v MŠ. Triedna p.uč. 1.A bude Mgr. Adriana Revajová a  1.B Mgr. Katarína Poletová. V budúcom školskom roku sa predpokladá počet detí v ZŠ 353, v MŠ bolo podaných 120 žiadostí, v ŠKD 75 detí .

Riaditeľka školy zhodnotila výchovno-vzdelávacie výsledky za školský rok 2022/2023. Hodnotiaca správa obsahovala:

1. Hodnotenie prospechu a správania žiakov
2. Hodnotenie dochádzky žiakov
3. Reprezentácia školy vo vedomostných a športových súťažiach
4. Mimoškolské aktivity
5. Realizáciu výučby a spôsob hodnotenia žiakov v jednotlivých predmetoch počas mimoriadneho vyučovania

Pani učiteľka MŠ, Mgr. Soňa Feniková, oboznámila členov RŠ so Správou o výchovno-vzdelávacej činnosti, jej výsledkoch a podmienkach v školskom roku 2022/2023, informovala o prerokovanom dodatku k ŠVP v MŠ.

Riaditeľka školy , Mgr. Alexandra Jaňáková, oboznámila členov RŠ s  Rámcovým učebným plánom na školský rok 2023/2024 pre primárne a nižšie sekundárne vzdelávanie.

Ekonómka školy, p. Mária Katráková, oboznámila členov RŠ s Finančným a hmotným zabezpečením  ZŠ s MŠ Klin, v správe je uvedené :

* Schválený rozpočet
* Prijaté finančné prostriedky
* Čerpané finančné prostriedky
* Účel čerpania

Predseda Rady školy zhodnotil prácu rady. V školskom roku 2022/2023 sa uskutočnili podľa Plánu zasadnutí RŠ pri ZŠ s MŠ Klin 3 zasadnutia, na ktorých sa riešila školská problematika.

Nakoľko sa výchovná poradkyňa, Mgr. Anna Huráková, nezúčastnila zasadnutia, Správu o rozmiestnení žiakov v školskom roku 2022/2023 predniesol predseda rady školy. V tomto školskom roku bolo rozmiestnených 26 žiakov na stredné školy, 3 žiaci na 3-ročné učebné odbory, na súkromnú HA Námestovo – bilingválnu žiačka 8.ročníka a

Bilingválne gymnázium -španielske  Trstená žiačka 8.ročníka.

Činnosť školského poradcu sa v šk. roku 2022/2023 sa realizovala podľa plánu práce školského poradcu na šk. rok 2022/2023.

Priebežne sa plnili stanovené úlohy vyplývajúce z činnosti školského poradcu na základnej škole. Činnosť školského poradcu bola konzultovaná s vedením školy a triednymi učiteľmi.

V  programe PROFORIENT boli tieto spracované a budú zaslané na ŠVS Michalovce v elektronickej podobe. Pravidelne sa realizoval zber informácií o záujme žiakov pre ŠVS Michalovce, podľa harmonogramu ŠVS Michalovce. Splnil sa harmonogram prijímacieho pokračovania na SŠ v určených termínoch. V školskom roku boli splnené všetky úlohy podľa harmonogramu zberu informácii.

Bola odoslaná databáza k Testovaniu T 9 a T5 2023 k 30.11.2022.

Počas triednych aktívov boli rodičom žiakov 9.r ročníkov a 8. ročníkov poskytnuté informácie o programe Proforient,  [www.svsmi.sk](http://www.svsmi.sk).

Počas školského roka boli splnené všetky naplánované aktivity s CPPPaP Námestovo. Žiaci 9. ročníka sa zúčastnili Testovania 9 – vo vybranom termíne. Testovanie 5 bolo tento rok zrušené.

Termín podania talentových aj netalentových odborov bol do 20.3.2023. Komunikácia s rodičmi ohľadom prihlášok prebiehala telefonicky a mailom. Prihlášky rodičia podávali elektronicky do 10.3.2022.Po odkontrolovaní prihlášok boli odoslané na SŠ.

Prihlášky boli odoslané v termíne.

Žiaci robili prijímacie pohovory len v 1. kole -prvý aj druhý termín a na školy boli prijímaní na základe výsledkov z prijímacích pohovorov.

Po prijatí žiakov na SŠ kontaktovali rodičia školskú poradkyňu. Všetci žiaci sú prijatí na stredné školy.

V júni žiaci 8. ročníka robili Identifikáciu kariérového profilu dňa 13.6.2023.

Po spolupráci s CPPPaP v Námestove žiaci vyplnili informovaný súhlas.

Identifikáckie kariérového profilu sa zúčastnili všetci žiaci 8. ročníka ( okrem dvoch žiačok, ktoré odchádzajú na SŠ ).

Vyhodnotenie kariérového profilu bude prebiehať v mesiaci september 2023.

**Nakoľko zaniká členstvo v rade školy p. Katrákovej Márii z dôvodu, že dieťa zvoleného zástupcu rodičov prestalo byť žiakom školy, žrebom bola vylosovaná náhradníčka, ktorá bola nasledujúca v poradí rodičov – p. Košútová Erika ( rodená Košútová ), ktorá s členstvom v RŠ súhlasila.**

**Počas prázdnin sú naplánované aktivity v priestoroch školy a telocvične:**

10.7. – 16.7. 2023 - Detský letný tábor – 60 detí – zodpovedná sestrička Alica Hornáčková

Riaditeľka školy informovala o vymaľovaní jednej triedy v budove ZŠ, o havarijnom stave odpadových rúr a zvodov z wc, o vybudovaní biologickej učebne.

V MŠ budú v júli otvorené 2 oddelenia aj počas letných prázdnin ( navštevovať ich bude približne 46 detí ).

Na škole pracuje školský digitálny administrátor – p.u. Patrik Malik

Pán Michal Kosmeľ informoval o tom, že bol schválený projekt na školský športový areál vo výške 255.000,00 € bez spoluúčasti obce ( 350.000,00 spoluúčasť s obcou ).

Starosta obce, pán Karol Revaj, poďakoval všetkým členom za aktívnu prácu v rade školy a vyzdvihol spoluprácu školy s obecným úradom. Zároveň oboznámil členov RŠ s tým, že sa predlžuje funkčné obdobie riaditeľky o 6 mesiacov, aby nové voľby nemuseli prebiehať počas školského roka a uskutočnia sa až v mesiaci máj – jún 2024.

**Tretie zasadnutie** sa konalo **03.10.2023.**

Predsedníčka RŠ oboznámila členov s Plánom zasadnutí RŠ v školskom roku 2023/2024.

Riaditeľka školy Mgr. Alexandra Jaňáková predniesla Správu o výchovno – vzdelávacej činnosti, jej výsledkoch a podmienkach za školský rok 2022/2023. Všetci prítomní sa mali možnosť k nej vyjadriť. Správu o výchovno – vzdelávacej činnosti v MŠ predniesla pani učiteľka MŠ Mgr. Soňa Feniková. Správu za predchádzajúci školský rok predkladá riaditeľ školy po jej schválení v pedagogickej rade príslušnému orgánu školskej samosprávy, t.j. Rade školy. Prílohou správy je vyjadrenie Rady školy k predkladanej správe. Riaditeľ školy správu zverejní v škole na príslušnom mieste a na internetovej stránke školy najneskôr do 31.12. príslušného kalendárneho roka.

Riaditeľka školy informovala o počte žiakov a triednictve v školskom roku 2023/2024:

**Počet detí v ZŠ** – 350 ( 6 detí študuje v zahraničí ), 18 tried

**Počet detí v MŠ** - 118 ( 6 oddelení )

**Počet detí v ŠKD** – 75 ( 3 oddelenia )

V ZŠ s MŠ Klin pracuje 69 zamestnancov ( 49 pedagogických a 20 nepedagogických).

**TRIEDNICTVO:**

1.A – Mgr. Revajová Adriána – 23 žiakov

1.B – Mgr. Poletová Katarína – 23 žiakov

2.A – Mgr. Prisažná Renáta – 21 žiakov

2.B – Mgr. Úradníková Danka – 21 žiakov

3.A – Mgr. Lipiaková Katarína – 16 žiakov

3.B – Mgr. Mišeková Elenka – 16 žiakov

4.A – Mgr. Romaňáková Michaela – 21 žiakov

4.B – Mgr. Červeňová Monika – 22 žiakov

5.A – Mgr. Holubová Gabriela – 20 žiakov

5.B – Mgr. Ťasnochová Alexandra – 18 žiakov

6.A – PaedDr. Matisová Ľudmila – 21 žiakov

6.B – Mgr. Vonšáková Jana– 19 žiakov

7.A – Mgr. Huráková Anna– 18 žiakov

7.B – Mgr. Bolibruchová Alena – 15 žiakov

8.A – Mgr. Podhajská Gabriela – 22 žiakov

8.B – Mgr. Bečárová Mária – 22 žiakov

9.A – Mgr. Holubová Lucia – 15 žiakov

9.B – Ing. Závodná Daniela – 17 žiakov

**Bez triednictva:**

Mgr. Hornáčková Monika

Mgr. Baľáková Ingrid– vychovávateľka

Mgr. Sireková Emília – vychovávateľka

Mgr. Malik Patrik

Mgr. Kušnierik Maroš

**ThDr. PaedDr. ICLic. Jozef Šimurdiak PhD.**

Informovala tiež o krúžkovej činnosti na škole. Tento školský rok pracujú v škole nasledovné krúžky: Angličtina hrou, Florbalový krúžok, Farbičky - čarbičky, Angličtina pre 1. ročník,

Počítačový krúžok pre I. st., Počítačový krúžok pre II. st., Pohybové hry, Mladý zdravotník, Spevácky krúžok, Strelecký krúžok, Športový krúžok, Stolnotenisový krúžok.

Riaditeľka školy informovala o prebiehajúcich  aktivitách a športovo-vedomostných súťažiach ZŠ – Zber papiera, Účelové cvičenie pre žiakov 2. stupňa, Deň jazykov, exkurzie, Deň zdravej výživy a Jabĺčkový deň, ZRPŠ.

Riaditeľka školy ďalej informovala členov rady o výchovno-vyučovacom procese, ktorý prebieha podľa ŠKVP a aj v tomto školskom roku ho ovplyvňujú rôzne usmernenia MŠ. Súčasnú situáciu hodnotila ako veľmi náročnú. Rodič môže ospravedlniť dieťa na 5 dní a rodičia to začínajú využívať. Škola v prírode je naplánovaná na apríl 2024 v zariadení JOSU v Zuberci a bude spojená s plaveckým kurzom. Informovala o projekte švédskych paličiek NORDIC WALKING, ktorý bude prebiehať na škole v dňoch 16.10. – 20.10. 2023 a bude ho viesť certifikovaná inštruktorka, ďalej informovala o pripravovanom výlete pre žiakov do Holandska, o projekte Erasmus.

**Na záver by som chcela poďakovať členom RŠ za  aktívnu prácu a účasť na zasadnutiach počas uplynulého kalendárneho roka.**

Predseda RŠ: Mgr. Renáta Prisažná